Ribe Stifts Adresseaviser, 1828-11-07
Søndagen den 2den November, Kl. 4 om Eftermiddagen, var stor Diner i Klubben Harmonien, hvortil et talrigt Selskab af Byens og Omegnens Honoratiores, samt Andre af Selskabets Medlemmer havde indfundet sig. Salen var smukt decoreret, og midt for Spisebordene anbragt en smagfuld Støtte med en Jndskrivt. Hr. Oberst von Simonsen udbragte, under Kanonernes Torden, Skaaler for Majestæterne, det høie Brudepar og det elskede Kongehuus, til tvende af Hr. Pastor St. St. Blicher og Hr. Pastor emer. Niels Blicher forfattede Sange. Ved Ballet, som aabnedes Kl. 8 og vedvarede til den lyse Dag, herskede ublandet Munterhed og Glæde. Længe, længe vil denne sjeldne Nationalfest leve i vore, det elskede Kongehuus saa tro hengivne Hjerter, Colding, den 5te Novbr. 1828. Allerede tidlig om Morgenen den 1ste d. forkyndte Kanonernes Torden den Dags Komme, paa hvilken det sin Konge troe og hengivne Dannerfolk skulle glædes ved dets elskede Kongedatters Hs. K. H. Prindsesse Wilhelmine Marias høie Formæling med den ædle Prinds H. K. H. Prinds Frederik Carl Christian. For at denne Dag ogsaa kunne glæde de Fattige, og bevares i en glad og taknemmelig Erindring, bleve disse samt Lemmerne i det herværende Hospital vederqvægede ved et godt og rigeligt Middagsmaaltid, ligesom der iblandt de Huusarme blev uddeelt en i Anledning af Festen indkommen Gave. - Om Eftermiddagen Kl. 2 fandt en Militairparade af de tvende her garnisonerende Eschadroner af det Holsteenske Landseneer Regiment i Forening med Borgerbevæbningen Sted paa Torvet, hvor Sognepræsten Consistorialassessor Blickert i Overværelse af Byens samtlige Embedsmænd og Borgere i en til Dagens Høitid passende og smuk Tale tolkede Folkets glade Følelser paa denne Fest, hvorefter et "længe leve" blev udbragt for det høie Fyrstepar, Landets kjærlige Fader og Kongehuset, under det jublende Folks Hurra og Kanonernes Torden. Fra Kl. 3 til 4 blev der deels kimet og deels ringet med Klokkerne, og under dette Tidsrum samledes alle militaire, civile og geistlige Embedsmænd samt Borgere til en foranstaltet Dinke, hvor der ligeledes bleve udbragte under Kanonernes Torden passende Taasts for det Høie Fyrstepar, Hans Maj. Kongen, Hs. Maj. Dronningen, Hs. Kgl. H. Prinds Christian og Kongehuset; Kl. 6 1/2 skildtes man fra hinanden med de bedste og hjerteligste Ønsker for hele Kongehuset. Om Aftenen lagde alle deres Glæde og undersaatlige Hengivenhed for Dagen ved en almindelig og frivillig Jllumination, der varede langt ud paa Natten og som meget blev forskjønnet ved smagfuld oplyste paa Rheden liggende Skibe, og ved en ikke mindre smagfuld med Lamper oplyst Høi paa den her i Nærheden liggende Gaard Virkelyst. - Søndagen den 2den dennes ilede man til Guds Huus, hvorGudstjennesten til Høimesse og Aftensang, forskjønnedes ved en smuk Kirkemusik; og Menigheden opbygget ved Ordets Kraft, nedbad den Allerhøiestes Velsignelse over Fyrsteparret og Kongehuset. Om Aftenen gav den musikalske Forening en Concert til Fordeel for de Fattige, under hvilken Justitsraad Toldinspecteur Grooss fremsagde et af ham i Anledning af Festen forfattet Digt. - Den paafølgende Dag festligholdte Garnisonens Mandskab ogsaa denne glade Høitid ved et for dem af deres Chefer, foranstaltet Bal paa Raadstuen, hvor i Overværelse af Dhrr. Officerer og Byens Honoratiorres, der efter Jndbydelse vare tilstede, udbragtes under et jublende Hurra et "længe leve" for Fyrsteparret, Hs. Maj. Kongen og Kongehuset. - Den 4de dennes sluttedes Festen ved talrigt Bal af Borgere og alle militaire, civile og geistlige Embedsmænd, og først ud paa Morgenstunden, skildtes man fra hinanden, velsignende Frederik og Hans Kongehuus.